Document ID: 32011R0499

IZVEDBENA UREDBA KOMISIJE (EU) št. 499/2011
z dne 18. maja 2011
o spremembi Uredbe (EU) št. 945/2010 o sprejetju načrta za dodeljevanje sredstev državam članicam za dobavo hrane iz intervencijskih zalog v korist najbolj ogroženih oseb v EU za proračunsko leto 2011 in odstopanju od nekaterih določb Uredbe (EU) št. 807/2010
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(f) in (g) v povezavi s členom 4 Uredbe,
ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro (2) in zlasti člena 3(2) Uredbe,
ob upoštevanju naslednjega:
(1)
Nekaj držav članic je v skladu s členom 3(5) Uredbe Komisije (EU) št. 807/2010 z dne 14. septembra 2010 o podrobnih pravilih za dobavo hrane iz intervencijskih zalog v korist najbolj ogroženih oseb v Uniji (3) obvestilo Komisijo, da ne bodo mogle uporabiti določenih količin proizvodov, ki so jim bili dodeljeni na podlagi načrta za leto 2011, sprejetega z Uredbo Komisije (EU) št. 945/2010 (4).
(2)
Komisija lahko v skladu s členom 3(5) Uredbe (EU) št. 807/2010 nameni razpoložljiva sredstva drugim državam članicam na osnovi njihovih zahtev in njihove dejanske rabe razpoložljivih proizvodov ter dodeljenih sredstev v prejšnjih proračunskih letih.
(3)
Ker se ta revizija načrta za leto 2011 izvaja v času, ko bi morali biti nacionalni upravni dogovori za izvajanje načrta že skoraj dokončani, je primerno, da se nanovo dodeljene količine ne upoštevajo pri izračunavanju, ali so države članice upoštevale svojo obveznost, določeno v prvem odstavku člena 5 Uredbe (EU) št. 945/2010 in v drugem pododstavku člena 3(2) Uredbe (EU) št. 807/2010, po kateri morajo umakniti 70 % zalog žit pred roki, določenimi v navedenih določbah.
(4)
Uredbo (EU) št. 945/2010 bi zato bilo treba ustrezno spremeniti.
(5)
Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
Uredba (EU) št. 945/2010 se spremeni:
(a)
V členu 5 se doda naslednji odstavek:
„Za načrt razdeljevanja za leto 2011 se prvi odstavek tega člena in prvi stavek drugega pododstavka člena 3(2) Uredbe (EU) št. 807/2010 ne uporabljata za naslednje količine žit, skladiščenih na Finskem:
-
12 856 ton, dodeljenih Italiji in
-
306 ton, dodeljenih Sloveniji.“
(b)
Prilogi I in III se spremenita v skladu s Prilogo k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. maja 2011

Labels: 17
19
5
0
3
18